stanford-oval/wikipedia huggingface dataset:
Sääntöihin perustuva kansainvälinen järjestys

Sääntöihin perustuva kansainvälinen järjestelmä (engl. rules-based international order) on länsimaiden 2000-luvulla ajama maailmanjärjestys.
Termin on luonnehdittu olevan Yhdysvaltain Joe Bidenin ulkopolitiikan iskusana ja suunnattu etupäässä Kiinaa ja Venäjää vastaan. Bidenin ulkoministeri Antony Blinkenin mukaan Yhdysvaltain ulkopolitiikan päätavoite on ylläpitää Sääntöihin perustuvaa kansainvälistä järjestystä, jota Kiina uhkaa.
Biden ja Boris Johnson julistivat toimivansa Sääntöihin perustuvan kansainvälisen järjestelmän kautta yhteisessä lausunnossaan The New Atlantic Charter kesäkuussa 2021.
Termiä on käytetty myös neljä kertaa Yhdysvaltain lausunnossa G7:n hallituksille, USA–EU-huippukokouksen julkilausumassa ja kuuteen kertaan Naton Brysselin huippukokouksen lausumassa kesällä 2021.
Kesäkuussa 2022 Naton Madridin huippukokouksen lausumassa mainittiin Kiinan pyrkimään heikentämään Sääntöihin perustuvaa kansainvälistä järjestystä.
Sääntöihin perustuva kansainvälinen järjestys on samaistettu Kansainväliseen liberaaliin maailmanjärjestykseen (engl. liberal international order) tai nämä ovat toisiaan tukevia.
Atlantic Councilin mukaan Sääntöihin perustuvan kansainvälisen järjestyksen kehittivät johtavat demokraattiset liittolaiset toisen maailmansodan lopussa ja sitä syvennettiin laajennettiin uusilla valtiolla ajan myötä.
Järjestelmä perustuu joukkoon normeja ja periaatteita, jotka koskevat globaalia turvallisuutta, taloutta ja hallintoa. Siihen kuuluu joukko sääntöjä, jotka rohkaisevat rauhanomaiseen, ennustettavaan ja yhteistyöhaluiseen käytökseen liberaalien arvojen ja periaatteiden mukaisesti. Siihen kuuluvat myös formaalit kansainväliset järjestöt, kuten YK ja Nato, jotka legitimisoivat ja joiden avulla tätä järjestystä pidetään yllä. Voimakkaiden demokraattisten valtioiden tehtävänä on ylläpitää ja puolustaa järjestelmää.
Termiä on ilmeisesti käytetty ensimmäisen kerran 1989.
Se yleistyi Yhdysvaltain demokraattien kritiikkinä George W. Bushin Irakin sotaa vastaan, joka aloitettiin ilman YK:n turvallisuusneuvoston hyväksyntää.
Economist-lehden mukaan myös presidentti Donald Trump horjutti Sääntöihin perustuvaa kansainvälistä järjestystä ulkopolitiikallaan, kuten kauppasodalla Kiinan ja liittolaistensa kanssa, vetäytymällä Pariisin ilmastosopimuksesta, siirtämällä Yhdysvaltain Israelin suurlähetystön Jerusalemiin ja mitätöimällä sopimuksen Iranin kanssa ja neuvottelemalla Pohjois-Korean kanssa.
»Sääntöihin perustuva kansainvälinen järjestelmä on rauhan ja turvallisuuden edellytys sekä ihmisoikeuksien ja kehityksen tae. Jos lakkaamme puolustamasta tätä järjestelmää, lakkaa sekin puolustamasta meitä. Olisi suunnaton ja kauaskantoinen virhe päästää sääntöihin perustuva maailmanjärjestys luisumaan kohti kaaosta ja viidakon lakia.» 
(Tasavallan presidentti Sauli Niinistön puhe YK:n yleiskokouksen 69. yleiskeskustelussa New Yorkissa 24. syyskuuta 2014)
Kritiikkiä

Viittaukset Sääntöihin perustuvaan kansainväliseen järjestykseen ovat pääasiassa korvanneet viittaukset kansainväliseen lakiin. Tätä uutta kielenkäyttöä on arvosteltu. Venäjä ulkoministeri Sergei Lavrov lausui tammikuussa 2019 että kansainvälisen lain universaalit normit on pyritty korvaamaan "sääntöihin perustuvalla järjestyksellä" ja että termi on vastikään kehitetty, jotta pystytään keksimään uusia sääntöjä poliittisen tilanteen muuttuessa, jotta voidaan painostaa erimielisiä maita ja jopa liittolaisia.
Sörforsa

Sörforsa, paikallisesti usein Forsa, on taajama Hudiksvallin kunnassa Ruotsin Gävleborgin läänissä. Sen asukasluku vuoden 2020 väestönlaskennassa oli 1 522.
Sörforsa on vanha teollisuusyhdyskunta, joka on kehittynyt Holma-Helsinglands Linspinneri -nimisen pellavakehräämön ja lankatehtaan, ympärille. Tehtaan alkuvaiheissa 1800-luvun lopulla sinne tuli töihin katolista uskoa harjoittavia tsekkejä, minkä perua Sörforsassa on katolinen kappeli.
Pellavatehtaan teknisenä johtajana vuosina 1945–1950 toimi suomenruotsalainen diplomi-insinööri ja kirjailija Erik A. Alftan (1908–1995).
Käännös suomeksi
Star Wars: Republic Commando

| Star Wars: Republic Commando |
| --- | --- |

Kehittäjä:  LucasArts
Julkaisija:  LucasArts (Xbox, PC) Aspyr (Switch, PS4)
Ohjaaja:  Tim Longo
Tuottaja:  Christopher Williams Steve Matulac
Säveltäjä:  Jesse Harlin
Pelimoottori:  Unreal Engine 2
Julkaistu:  Xbox NA 28. helmikuuta 2005 EU 4. maaliskuuta 2005 Microsoft Windows NA 1. maaliskuuta 2005 EU 4. maaliskuuta 2005 Nintendo Switch, PS4WW 6. huhtikuuta 2021
Lajityyppi:  taktinen ammuntapeli, ensimmäisen persoonan ammuntapeli
Pelimuoto:  yksinpeli, moninpeli
Ikäluokitus:  PEGI: 12 ESRB: T  Virheellinen ESRB-arvo
Alusta:  Microsoft Windows, Xbox, Nintendo Switch, PlayStation 4
Jakelumuoto:  DVD, CD
Lisää peliartikkeleitaVideopelien teemasivulla
Infobox OK      : 
Star Wars: Republic Commando on LucasArtsin kehittämä ja julkaisema Tähtien sota -universumiin sijoittuva ensimmäisen persoonan taktinen ammuntapeli. Peli julkaistiin vuonna 2005 Microsoft Windowsille ja Xboxille. Peli käyttää Epic Gamesin Unreal Engine 2.0 -pelimoottoria. 6. huhtikuuta 2021 peli julkaistiin paranneltuna versiona Nintendo Switchille ja PlayStation 4:lle.
Tarina > Hahmot ja droidit > Itsenäisten aurinkokuntien konfederaatio:

Droidit:
B1-taisteludroidi
B2-supertaisteludroidi
Droideka (tuhoajadroidi)
IG-100 -magnadroidi
Edistynyt kääpiöhämähäkkidroidi
Alukset:
Lucrehulk-luokan taistelualus
Lucrehulk-luokan ydinalus
Nantex-luokan alueellisen puolustuksen tähtihävittäjä
Hahmot:
Kenraali Grievous
Geonosislaiset sotilaat
Trandoshanit
Tarina > Hahmot ja droidit > Galaktinen tasavalta:

Sotilaat:
Delta-ryhmä
Muut kloonisotilaat
Wookiee-soturit
Alukset & kulkuneuvot:
AT-TE -kävelijä
LAAT-sarjan tykkialus
Acclamator I-luokan hyökkäysalus
Tarina > Juoni

Peli kertoo kloonisodan kommandoyksiköstä, joka suorittaa erilaisia tehtäviä. Peli alkaa Kaminon kloonausplaneetalta, jossa pelin päähenkilöille annetaan erikoiskoulutus. Ensimmäinen tehtävä alkaa kloonisodan Geonosiksen taistelusta, jossa ryhmän johtaja Delta-RC-1138 (Boss) tapaa muut Delta-ryhmänsä kommandot, Delta 1262, 1140, ja 1207 (Scorch, Fixer ja Sev). Kommandot sabotoivat droiditehtaan, valtaavat ilmatorjuntabunkkerin (joka tulittaa tasavallan aluksia), tekevät toimintakyvyttömäksi yhden Kauppaliiton aluksista ja varastavat tärkeät laukaisukoodit.
Kun sotaa on kulunut vuoden, Delta-ryhmä lähetetään tutkimaan Tasavallan hyökkäysalus (Republic Assault Ship) Prosecutoria, koska alus ei palannut tukikohtaan. Delta-ryhmä jakautuu tehdäkseen laajan tutkimuksen, mutta radioyhteydet katkeavat. Alus on erittäin hiljainen kunnes Boss joutuu Scavenger-droidin väijytykseen. Boss jatkaa taistelua Scavenger-droideja vastaan, kunnes tapaa trandosha-rotuiset orjuuttajat ja sotilaat, jotka ovat kaapanneet Prosecutorin. Boss pelastaa muut kommandot ja Delta-ryhmä valtaa aluksen takaisin, vaikka sinne hyökkäävät myös separatistien droidit. He saavat selville, että trandoshalaiset ovat liittyneet separatisteihin.
Seuraavaksi Delta-ryhmä matkaa sodan loppuvaiheilla Kashyyyk-planeetalle, jossa se vapauttaa trandoshalaisten pitämiä wookiee-vankileirejä. Sen jälkeen Delta-ryhmä jatkaa wookieiden kanssa sotimista Kashyykissa estäen droidiarmeijan etenemisen ja lopulta he ampuvat alas separatistien aluksen, jonka jälkeen Sev joutuu vihollisten kohteeksi. Kolme muuta ryhmäläistä lähtee pelastamaan Seviä, mutta komento käskee näiden vetäytyä. Peli päättyy siihen, kun loput ryhmäläiset katsovat tykki-aluksesta Tasavallan invaasiovoimien hyökkäystä.
Xerox

| Xerox Holdings Corporation |
| --- | --- |

Yritysmuoto:  pörssiyhtiö
Osake:  NYSE: XRX
ISIN:  US9841211033
Perustettu:  18. huhtikuuta  1906
Toimitusjohtaja:  Steven J. Bandrowczak
Kotipaikka:   Norwalk, Connecticut, Yhdysvallat
Toiminta-alue:  Maailmanlaajuinen
Toimiala:  Toimistolaitteet,- tarvikkeet
Liikevaihto:   6,57 miljardia $ (2023)
Liikevoitto:   389 miljoonaa $ (2023)
Nettotulos:   1 miljoona $ (2023)
Henkilöstö:  20 100 (2023)
Kotisivu:  www.xerox.com
Infobox OKVirheellinen NIMI-arvo: 
Xerox Holdings Corporation on yhdysvaltalainen toimistolaitteita ja -tarvikkeita myyvä ja valmistava yhtiö. Xeroxin tuotevalikoimaan kuuluvat erikokoiset tulostimet, toimistotyön monitoimilaitteet, kopiokoneet, digitaalisen painon laitteet ja erilaiset tuki- ja konsulttipalvelut. Xeroxin päätoimisto sijaitsee Norwalkissa, Connecticutissa, vaikka yhtiön kotipaikka on New Yorkissa.
Historia

Xerox, silloiselta nimeltään Haloid, perustettiin vuonna 1906 valmistamaan paperia ja painolaitteita. Kopiokoneliiketoiminnan katsotaan alkaneen 1938, kun Chester Floyd Carlson valmisti 22. lokakuuta 1938 ensimmäisen kserografisen kopion. (Chester Carlson mm. yritti kaupata keksintöään IBM:lle, joka ei huolinut sitä.)
Historia > Valokopioinnin uranuurtaja

1950-luvun lopulla yhtiö julkaisi Xerox 914 -kopiokoneen, josta tuli valtava menestys. Samalla Xerox aloitti uuden liiketoimintamallin: konetta ei voinut ostaa vaan se piti vuokrata, ja Xerox sai joka koneesta tuloa myös sillä otetun kopiomäärän mukaan. Tuolloin yrityksellä oli vasta noin 150 työntekijää, mutta 1960-luvulla se kasvoi nopeasti valokopioinnin suosion myötä ja patenttiensa suojaamana. Yhtiöstä tuli 1960-luvun mittaan valokopioinnin synonyymi: englannin kielessä valokopiointia alettiin kutsua verbillä to xerox ja valokopiota substantiivilla a xerox ['zɪərɒks]. Vuonna 1972 Xeroxin nettovoitto oli yli 21 prosenttia liikevaihdosta, samaa luokkaa kuin suomalaisen alkoholimonopolin Alkon. Xeroxin tärkeimmät patentit kuitenkin vanhenivat jo 1969 ja kilpailijoita alkoi nopeasti ilmaantua, suurimpina yhdysvaltalaiset IBM ja 3M, japanilais-yhdysvaltalainen Ricoh-Nashua-Savin,  japanilaiset Canon, Minolta ja Toshiba sekä eurooppalainen Agfa-Gevaert. Kilpailijat toivat yhtäaikaa markkinoille tavalliselle paperille kopioivia koneita ja toivat Xeroxin vuokraukseen perustuvan toimintatavan rinnalle asiakkaille myytävät kopiokoneet. Xerox osasi kuitenkin nopeasti siirtyä pois erikoispaperistaan ja säilytti asemiaan isoissa koneissa niin, että Suomessakin vuonna 1977 vielä noin 25 prosenttia valokopioista otettiin Rank Xeroxin koneilla. Ensimmäisen värikopiokoneensa Xerox julkisti vuonna 1973.
Historia > Tietotekniikan keksintöjä

Vuonna 1969 Xerox osti Scientific Data Systems-yhtiön, joka tunnettiin nimellä Xerox Data Systems sen sulkemiseen asti vuonna 1975.
Vuonna 1970 Xerox perusti Xerox PARC -laboratorion, joka kehitti graafisen käyttöliittymän, hiiren ja Ethernet-verkkoyhteyden sisältävän tietokoneen Xerox Alton. Myös WYSIWYG-tekstinkäsittely syntyi Altolle kehitetyssä ohjelmassa. Vuonna 1981 julkaistiin Xerox Altoon perustuva työasematietokone Xerox Star, joka sisälsi graafisen näytön, graafisen käyttöliittymän, hiiren, Ethernet-verkkoyhteyden ja sähköpostiohjelman. Alto sisälsi useita työpöytäjulkaisemiseen tarvittavia tekniikoita.
Altoon kehitettyä tekniikka esiteltiin Applelle, joka muutti Apple Lisan suunnitelmaa tämän perusteella.
Myöhemmin Xeroxin esittelemää käyttöliittymää käytettiin Applen Macintosh-tietokoneissa, jolloin Xerox haastoi Applen oikeuteen tekijänoikeudesta. Xeroxin kyvyttömyyttä hyödyntää it-alan keksintöjään käytetään johtamiskoulutuksessa usein esimerkkinä osaamisansasta, jossa yritys sokeutuu aiemmasta menestyksestään eikä kykene muuntautumaan maailman muuttuessa ympärillään.
Xerox Notetaker oli Xerox PARCissa kehitetty prototyyppi kannettavasta tietokoneesta, joka ei edennyt tuotantoon asti, mutta vaikutti merkittävästi myöhempiin tietokoneisiin kuten Osborne 1 ja Compaq Portable.
1976 oli vuosi, jolloin Rank Xerox toi Suomen markkinoille telekopiokoneen, kaoliinisavella käsitellyllä paperilla toimivan telefax-laitteen eli faksin, joka syrjäytti telexin ja mullisti yritysten välistä viestintää. Vuonna 1977 Xerox toi markkinoille maailman ensimmäisen lasertulostimen, jonka nopeus oli 120 kpl neljässä minuutissa.[lähde? ]
Joulukuussa 1977 yhtiö osti levykeasemien valmistajan Shugart Associatesin 41 miljoonan dollarin osakevaihtosopimuksella. Vuonna 1985 yhtiö myi viiden tuuman levykeasemien valmistuksen Matsushitalle viitaten ylikapasiteettiin ja sulki Shugartin.
Xerox Network System (XNS) kilpaili käytöstä ARPANETin ratkaisuna: XNS julkaistiin marraskuussa 1980.
Historia > Fuji Xerox

Xerox teki 1960-luvulta asti tiivistä yhteistyötä Fujin kanssa kopiokoneissa ja digitaalisessa painatuksessa yhteisyrityksessä Fuji Xerox. 2010-luvun lopulla Xerox irtautui yrityksestä, josta tuli Fujifilmin kokonaan omistama.
Xerox Euroopassa

Euroopassa Xerox aloitti liiketoiminnan 1950-luvulla Rank Xerox-nimellä, yhteistyökumppaninaan brittiläinen Rank-yhtymä, jonka päätoimiala elokuvateatterit oli television takia laskusuunnassa.
Suomeen Rank Xerox Oy perustettiin vuonna 1964, yhtiön pääkonttori sijoitettiin vähän tämän jälkeen Helsingin keskustan Metallitaloon, jossa vieläkin ovat paikoillaan Rank Co:n logona olleet gongia lyövät miehet messinkisissä ovenkahvoissa. Uusi pääkonttori rakennettiin Espoon Mankkaalle vuonna 1974.
Niihin aikoihin Xerox oli yrityksenä noussut veronmaksajana Suomen toiseksi suurimmaksi, heti Alkon jälkeen. Rank Xerox asetettiin jopa "määrääväksi markkinoilla", kuten Valio voivuorineen[lähde? ].
Muuta

Xerox oli ensimmäinen Fortune 500 -kokoluokan yhdysvaltalainen suuryritys, joka valitsi toimitusjohtajakseen afroamerikkalaisen naisen. Ursula M. Burns johti yhtiötä vuosina 2009–2016.
Star Wars: Masters of Teräs Käsi

| Star Wars: Masters of Teräs Käsi |
| --- | --- |

Kehittäjä:  LucasArts
Julkaisija:  LucasArts
Säveltäjä:  John Williams
Julkaistu:  1997
Lajityyppi:  Taistelu
Pelimuoto:  Yksinpeli, moninpeli
Alusta:  PlayStation
Jakelumuoto:  CD-ROM
Lisää peliartikkeleitaVideopelien teemasivulla
Infobox OK : 
Star Wars: Masters of Teräs Käsi on Lucasartsin julkaisema taistelupeli vuodelta 1997 ja se sijoittuu Tähtien sodan maailmaan. Peli oli pettymys useille peliä pelanneille. Useat pettyivät varsinkin samankaltaisuuteen Soul Bladen ja Tekkenin kanssa sekä huonoihin valosapelitaisteluihin.
Hahmot

Pelattavat hahmot
Luke Skywalker
Arden Lyn
Leia Organa
Han Solo
Chewbacca
Boba Fett
Hoar, hiekkakansaa
Thok, Gamorrean vartija
Salaiset hahmot
Darth Vader
Prinsessa Leia (Jabban orja-asussa)
Stormtrooper
Mara Jade
Jodo Kast
Planeetat ja pelialueet

Hiekkakansan kylä Tatooinella
Hoth
Bespinin Pilvikaupunki
Dagobah
Imperiumin linnoitus Coruscantilla
Rancor Tatooinella
Jäädytyskammio Bespinilla
Endorin metsä
Aiheesta muualla

Viralliset sivut
Tähtien sota -videopelit
| --- | --- |
Toiminta:   The Empire Strikes Back (1982)  Return of the Jedi: Death Star Battle  Return of the Jedi: Ewok Adventure  Jedi Arena  Star Wars (1987)  Star Wars (1991)  Droids  The Empire Strikes Back (1992)  Super Star Wars  Super Star Wars: The Empire Strikes Back  Rebel Assault  Super Star Wars: Return of the Jedi  Shadows of the Empire  Rebel Assault II: The Hidden Empire  Masters of Teräs Käsi  Rogue Squadron  Demolition  Episode I: Battle for Naboo  Starfighter  Rogue Squadron II: Rogue Leader  Jedi Starfighter  The Clone Wars (2002)  Apprentice of the Force  Bounty Hunter  The New Droid Army  Rogue Squadron III: Rebel Strike  Flight of the Falcon  Kinect  Attack Squadrons (peruttu) 
Toimintaseikkailu:   Yoda Stories  Episode I: The Phantom Menace  Episode I: Jedi Power Battles  Episode I: Obi-Wan's Adventures  Obi-Wan  Episode II: Attack of the Clones  Lego Star Wars: The Video Game  Episode III: Revenge of the Sith  Lego Star Wars II: The Original Trilogy  Lethal Alliance  Lego Star Wars: The Complete Saga  The Force Unleashed  The Clone Wars – Jedi Alliance  The Clone Wars – Lightsaber Duels  The Clone Wars – Republic Heroes  The Force Unleashed II  Lego Star Wars III: The Clone Wars  1313 (peruttu)  Disney Infinity 3.0  Lego Star Wars: The Force Awakens  Jedi: Fallen Order  Lego Star Wars: The Skywalker Saga  Jedi: Survivor  Outlaws 
Ajopelit:   Episode I: Racer  Racer Arcade  Super Bombad Racing  Racer Revenge 
Roolipelit:   Galaxies  Knights of the Old Republic  Knights of the Old Republic II: The Sith Lords  The Old Republic  Uprising  Galaxy of Heroes 
Simulaatiopelit:   X-Wing  TIE Fighter  X-Wing vs. TIE Fighter  X-Wing Alliance  Droid Works  Squadrons 
Strategia:   Rebellion  Force Commander  Galactic Battlegrounds  Empire at War Forces of Corruption 
Ensimmäisen persoonan ammunta:   Dark Forces  Jedi Knight: Dark Forces II  Jedi Knight II: Jedi Outcast  Jedi Knight: Jedi Academy  Republic Commando 
Kolmannen persoonan ammunta:   Battlefront (2004)  Battlefront II (2005)  Battlefront: Renegade Squadron  Battlefront: Elite Squadron  Battlefront (2015)  Battlefront II (2017) 
Pulmapelit:   Angry Birds Star Wars  Angry Birds Star Wars II
Sverre Fehn

Norjan jäätikkömuseo (1989-1991).
Sverre Olav Fehn (14. elokuuta 1924 Kongsberg, Buskerudin lääni – 23. helmikuuta 2009) oli norjalainen arkkitehti. Hän valmistui arkkitehdiksi Oslossa vuonna 1949. Matkusteltuaan vuosina 1952–1953 Marokossa Fehn työskenteli kaksi vuotta Pariisissa arkkitehti Jean Prouvén arkkitehtitoimistossa. Tuolloin hän myös tutustui Le Corbusierin töihin. Palattuaan takaisin Norjaan Fehn perusti oman arkkitehtitoimistonsa. Vuosina 1971–1995 hän toimi professorina Oslon arkkitehtikorkeakoulussa (Arkitekthøgskolen i Oslo). Arvostetulla arkkitehtuurin Pritzker-palkinnolla Fehn palkittiin vuonna 1997.
Töitä

Norjan paviljonki, Brysselin maailmannäyttely (1958)
Pohjoismainen paviljonki, Venetsian biennaali (1962)
Villa Holme, Holmsbu (1972–1979)
Hedmarkin museo, Hamar (1968)
Villa Busk, Bamble (1987)
Norjan jäätikkömuseo, Fjærland (1989–1991)
Aukrust-talo (1996)
Ivar Aasen-tunet, Ørsta (2000)
Norjan valokuvausmuseo, Horten (2001)
Wikimedia Commonsissa on kuvia tai muita tiedostoja aiheesta .
Aiheesta muualla

Tietoa Sverre Fehnistä Norjan suurlähetystön sivuilla (Arkistoitu – Internet Archive)
Suomen aforismiyhdistys

Suomen aforismiyhdistyksen logo.
Suomen aforismiyhdistys on perustettu 2005 Helsingissä. Yhdistyksen tarkoituksena on edistää aforismin asemaa Suomessa ja koota yhteen aforismeja kirjoittavat ja niistä kiinnostuneet henkilöt. Yhdistys järjestää aforismiaiheisia tapahtumia ja kilpailuja sekä tuo aforistiikkaa esiin tiedotusvälineissä ja kirjallisuuskeskusteluissa.
Yhdistys harjoittaa julkaisutoimintaa Pilke-julkaisusarjan kautta yhteistyössä Into Kustannus Oy:n kanssa. Yhdistys jakaa Samuli Paronen -palkintoa aforistiikan parissa ansioituneille henkilöille sekä Vuoden aforismikirja -palkintoa.
Yhdistyksen puheenjohtajana on toiminut kirjailija Marko Laihinen vuodesta 2015.
Suomen aforismiyhdistyksen perustamisen päivämääränä 18. huhtikuuta vietetään joka vuosi valtakunnallista aforismipäivää.
Aiheesta muualla

Suomen aforismiyhdistyksen kotisivut.
Women and Children First

| Women and Children First Van Halen |
| --- | --- | --- |

Studioalbumin tiedot
 Äänitetty : 1980
 Julkaistu: 26. maaliskuuta 1980
 Tuottaja(t): Ted Templeman
 Tyylilaji: Hard rock
 Kesto: 33.13
 Levy-yhtiö: Warner Bros. Records
Van Halen:in muut julkaisut
| Van Halen II (1979) | Women and Children First (1980) | Fair Warning (1981) |
Singlet albumilta Women and Children First
 ”And the Cradle Will Rock.../ Everybody Wants Some!!” Julkaistu: kesäkuu 1980
Women and Children First on hard rock -yhtye Van Halenin vuonna 1980 julkaisema kolmas albumi. Jo singlenä "And the Cradle Will Rock..." nousi suureksi hitiksi ja lisäsi Van Halenin suosiota. Vastoin yleisiä oletuksia jo tällä levyllä Edward soitti ensimmäisen kerran yhtyeen kappaleella koskettimia kappaleessa "And the Cradle Will Rock...". Pohjasoundina kuullaan Eddie soittamassa sähköpianoa Marshallin vahvistimensa läpi, mistä myös selitys oudon sähköiselle äänelle. Women and Children First oli jo raskassoundinen Fair Warningin rinnalla, mutta energinen kuten kappale "Everybody Wants Some!!" osoittaa. Bändi teki myös ensimmäisen varsinaisen maailmankiertueensa ollen mm. Euroopassa ensimmäistä kertaa pääesiintyjänä. Albumi on myynyt 3-kertaista platinaa eli yli 3 miljoonaa kappaletta Yhdysvalloissa. Albumilta olevista kappaleista singlenä julkaistiin vain yksi, mikä saattoi vaikuttaa siihen että albumi ei menestynyt muiden tavoin, vaikka onkin saanut All Music Guide'lta neljä ja puoli tähteä viidestä.
Kappaleet

And The Cradle Will Rock... – 3.33
Everybody Wants Some!! – 5.08
Fools – 5.57
Romeo Delight – 4.21
Tora! Tora! – 0.56
Loss of Control – 2.38
Take Your Whiskey Home – 3.10
Could This Be Magic? – 3.11
In a Simple Rhyme – 4.39
Albumi

Billboard (Pohjois-Amerikka)
| Vuosi | Lista | Sijoitus |
| --- | --- | --- |
| 1980 | Pop Albums | 6 |
Singlet

Billboard (Pohjois-Amerikka)
| Vuosi | Single | Lista | Sijoitus |
| --- | --- | --- | --- |
| 1980 | "And the Cradle Will Rock..." | Billboard Hot 100 | 55 |
Kokoonpano

David Lee Roth - laulu
Eddie Van Halen - kitara
Michael Anthony - basso
Alex Van Halen - rummut
Sydney Morgan

| Sydney Morgan |
| --- | --- |
 Sydney Morgan
Henkilötiedot
Syntynyt: 1785
Kuollut: 1859
Ammatti:  kirjailija
Kirjailija
Äidinkieli: englanti
Tuotannon kieli: englanti
Esikoisteos:  St.-Clair
Pääteokset:  Wild Irish girl (1806)  0’Donnel (1814)  France (1817)  Italy (1821)
Aiheesta muualla
Löydä lisää kirjailijoitaKirjallisuuden teemasivulta
Sydney Morgan, Lady, (n. 1778 – 1859) oli irlantilainen kirjailija. Morgan aloitti kirjailijauransa Wertheriä jäljittelevällä romaanilla St.-Clair (1804). Merkittävämpiä ovat hänen irlantilaisaiheiset romaaninsa Wild Irish Girl (1806) ja O’Donnel (1814) sekä matkakuvauksensa, kuten France (1817) ja Italy (1821). Morganin muistelmat, omaelämäkerran ja kirjeenvaihdon julkaisi W. H. Dixon (1862).
Morganin synnyinvuotta eikä -paikkaa tunneta varmuudella. Hän väitti itse syntyneensä joulupäivänä, mutta ikänsä suhteen hän oli aina salaperäinen. Hänen isänsä, näyttelijä Robert Owensonin näyttelijäseurueissa tyttären uskottiin syntyneen Irlanninmerellä matkalla Dubliniin. Morgan itse väitti elämänsä myöhäisvaiheessa synnyinvuodeksi 1785, mutta todellisuudessa hän syntyi vuoden 1778 paikkeilla.
Morganin isä oli irlantilainen näyttelijä Robert Owenson.
Aiheesta muualla

Kuvia tai muita tiedostoja aiheesta Sydney Morgan Wikimedia Commonsissa
Suomen aivotutkimusseura

Suomen aivotutkimusseura on vuonna 1973 perustettu seura, jonka tarkoituksena on edistää aivojen ja hermoston tieteellistä tutkimusta ja koota tässä tarkoituksessa yhteen eri aloilla toimivia tutkijoita, joiden työ kohdistuu hermostoon. Aivojen ja hermoston tutkimuksella tarkoitetaan tässä seuraavia tieteenaloja:
neuroanatomia ja kuvantaminen
neurobiologia
neuropsykiatria
neurofarmakologia
neurofysiologia
kognitiivinen neurotiede
laskennallinen neurotiede ja neuroinformatiikka
neuropatologia
kliiniset neurotieteet ja neurologia
molekulaarinen neurotiede.
Aivotutkimusseura toimii Euroopan neurotieteellisten seurojen kattojärjestön FENS:n kansallisena seurana. Seuralla on noin 220 jäsentä. Vuonna 2014 sen puheenjohtajana toimii biokemian ja molekyylibiologian professori Dan Lindholm Helsingin yliopistosta.
Aiheesta muualla

Suomen aivotutkimusseura
FENS
Särkänniemi (kaupunginosa)

| Särkänniemi> 8. kaupunginosa |
| --- | --- |
 Näkymä Särkänniemen huvipuistoon.
Suuralue:  Keskinen
Suunnittelualue:  Keskusta
Väkiluku:  877
Osa-alueet:  Onkiniemi
Lähialueet:  Santalahti, Amuri
Särkänniemi on Tampereen 8. kaupunginosa, joka sijaitsee Näsijärven rannalla Amurin ja Finlaysonin kaupunginosien pohjoispuolella. Se rajoittuu etelässä Paasikivenkatuun, jonka toisella puolella on Amurin kaupunginosa, sekä lännessä Santalahden kaupunginosaan. Näsinneulan ja Särkänniemen huvipuiston lisäksi kaupunginosassa sijaitsee muun muassa Onkiniemen asuinalue, vanha Haarlan paperitehtaan rakennus ja toimintansa lopettanut Amurin rautatieseisake. Kaupunginosaan luetaan mukaan myös Näsijärvessä sijaitseva Siilinkarin luoto.